**Mór Városi Önkormányzat Képviselő-testületének**

**211/2017. (VI.28.) Kt.**

**határozata**

**parkolóépítési együttműködési megállapodás jóváhagyása tárgyában**

Mór Városi Önkormányzat Képviselő-testülete tulajdonosi jogkörében eljárva egyetért azzal, hogy az Önkormányzat tulajdonában lévő Mór 2146/27 helyrajzi számú közterületen a GYURKAMION Kft. (8060 Mór, Wesselényi utca 16/a.), mint beruházó 28 (huszonnyolc) db személygépkocsi parkolóhely építését saját költségén elvégezze.

A parkolóhelyek építésére vonatkozó együttműködési megállapodást – amely a határozat mellékletét képezi – az abban foglalt szövegtartalommal jóváhagyja és felhatalmazza a polgármestert annak aláírására.

Határidő: 2017.07.14.

Felelős: polgármester (Városfejlesztési és -üzemeltetési Iroda)

Fenyves Péter Dr. Pálla József

polgármester jegyző

211/2017 (VI.28.) Kt. határozat melléklete

PARKOLÓHELY ÉPÍTÉSI MEGÁLLAPODÁS

amely létrejött egyrészről

**Mór Városi Önkormányzat** (8060 Mór, Szent István tér 6., törzsszáma: 0718485, képviseli: Fenyves Péter polgármester (a továbbiakban: **Önkormányzat**),

másrészről

**GYURKAMION Belföldi és Nemzetközi Fuvarozó Kft.** (8060 Mór, Wesselényi utca 16/a., cégjegyzékszám: …………, adószám: …………., képviseli: Szepesi György ügyvezető), mint **Beruházó** (a továbbiakban: **Beruházó)** között az alábbiak szerint:

1./ A felek megállapítják, hogy a kibővült fuvarozási feladatok vállalása következtében egy időben 28 db személygépkocsi együttes megállását lehetővé tevő parkolóhely kialakítása szükséges a közterületen fekvő Mór 2146/27 helyrajzi számú Mór, Hammerstein utcában.

2./ Felek megállapodnak, hogy a Beruházó a parkoló-szükségletet a közterület közlekedésre szánt területén való parkoló építéssel teljesítheti.

3./ Beruházó kijelenti, hogy a Mór 2146/27 helyrajzi számú ingatlanra vonatkozóan a tervezett beruházás során a szükséges mennyiségű parkolóhelyet saját területén nem tudja biztosítani, ezért kéri maximum 28 db parkolóhely építéséhez közterület kijelölését.

4./ Felek egyezően rögzítik, hogy a Beruházó jelen megállapodás alapján a Mór 2146/26 helyrajzi számú ingatlan előtti részen, az önkormányzati tulajdonú Mór 2146/27 helyrajzi számú közterületen építi meg a 3./ pontban rögzített számú parkolóhelyet. A parkoló kizárólag szilárd burkolattal építhető, az út tengelyére merőleges beállással, az Önkormányzat által jóváhagyott és a Fejér Megyei Kormányhivatal Műszaki Engedélyezési és Fogyasztóvédelmi Főosztály Útügyi Osztály által engedélyezett tervdokumentáció alapján.

5./ Beruházó tudomásul veszi, hogy jelen megállapodás alapján megépített parkolóhelyek tulajdonjogát nem szerzi meg, és arra kizárólagos használati jogot sem szerez, továbbá a kialakításra kerülő parkoló az Önkormányzat tulajdonában marad.

6./ Az személygépkocsi parkolók fenntartásáról, tisztításáról, síkosság mentesítéséről a műszaki átadást követően az Önkormányzat gondoskodik.

7./ A jelen megállapodás egymással szó szerint egyező négy (4) eredeti példányban készült. A Parkolóhely Építési Megállapodást a Szerződő Felek elolvasták, megértették és értelmezés után azt, mint jogügyleti akaratukkal teljes mértékben megegyezőt magukra nézve kötelező erejűnek elismerték és saját kezűleg helybenhagyólag aláírták.

Szerződő Felek jelen megállapodásból eredő jogvitájuk esetén kikötik a Székesfehérvári Járásbíróság kizárólagos illetékességét.

Mór, 2017. július …..

|  |  |
| --- | --- |
| …………………………………………….. | …………………………………………… |
| **GYURKAMION Kft.,** mintBeruházóképviseletében  **Szepesi György**  ügyvezető | **Mór Városi Önkormányzat** képviseletében  **Fenyves Péter**  polgármester |